ਰੇਬਤੀ ਮੋਹਨ ਦੱਤਾ ਚੌਧਰੀ

ਰੇਬਤੀ ਮੋਹਨ ਦੱਤਾ ਚੌਧਰੀ (1924-2008) ਅਸਾਮ, ਭਾਰਤ ਦੇ ਗੌਰੀਪੁਰ ਤੋਂ ਇੱਕ ਉੱਘਾ ਆਸਾਮੀ ਸਾਹਿਤਕਾਰ, ਸਾਹਿਤ ਅਕਾਦਮੀ ਪੁਰਸਕਾਰ ਜੇਤੂ ਲੇਖਕ ਅਤੇ ਇੱਕ ਅਕੈਡਮੀਸ਼ੀਅਨ ਸੀ। Rebati Mohan Dutta Choudhury, Guwahati Portal, Assam  ਆਮ ਤੌਰ ਤੇ ਉਹ ਸ਼ੀਲਭੱਦਰ  ਕਲਮੀ ਨਾਮ ਨਾਲ ਜਾਣਿਆ ਜਾਂਦਾ ਹੈ। 

 ਮੁਢਲੀ ਜ਼ਿੰਦਗੀ ਅਤੇ ਸਿੱਖਿਆ 
ਰੇਬਤੀ ਮੋਹਨ ਦੱਤਾ ਚੌਧਰੀ ਦਾ ਜਨਮ 1924 ਨੂੰ ਭਾਰਤ ਵਿੱਚ ਅਸਾਮ ਰਾਜ ਦੇ ਦੁਬਰਾਏ ਜ਼ਿਲ੍ਹੇ ਦੇ ਇੱਕ ਕਸਬੇ ਗੌਰੀਪੁਰ ਵਿੱਚ ਹੋਇਆ ਸੀ। ਉਸ ਨੇ ਆਪਣੀ ਗ੍ਰੈਜੂਏਸ਼ਨ ਕਾਰਮਾਈਕਲ ਕਾਲਜ, ਰੰਗਪੁਰ  (ਹੁਣ ਬੰਗਲਾਦੇਸ਼) ਤੋਂ ਕੀਤੀ। ਉਸਨੇ 1946 ਵਿਚ ਕਲਕੱਤਾ ਯੂਨੀਵਰਸਿਟੀ ਤੋਂ ਸ਼ੁੱਧ ਗਣਿਤ ਵਿਚ ਆਪਣੀ ਪੋਸਟ ਗ੍ਰੈਜੂਏਸ਼ਨ, ਪਹਿਲੇ ਦਰਜੇ ਅਤੇ ਸਿਲਵਰ ਮੈਡਲ ਨਾਲ ਪ੍ਰਾਪਤ ਕੀਤੀ।  

 ਕੈਰੀਅਰ 
ਪੋਸਟ ਗਰੈਜੂਏਸ਼ਨ ਤੋਂ ਬਾਅਦ, ਉਸਨੇ ਕਾਟਨ ਕਾਲਜ, ਗੁਹਾਟੀ ਵਿੱਚ  ਗਣਿਤ ਦੇ ਲੈਕਚਰਾਰ ਵਜੋਂ ਦਾਖਲਾ ਲਿਆ। ਇਸਦੇ ਬਾਅਦ, ਉਹ ਇੱਕ ਠੇਕੇਦਾਰ, ਅਸਾਮ ਟ੍ਰਿਬਿਊਨ ਵਿੱਚ ਸਬ ਅਡੀਟਰ ਅਤੇ ਇੱਕ ਚਾਹ ਅਸਟੇਟ ਵਿੱਚ ਕੁਝ ਸਮੇਂ ਲਈ  ਸਹਾਇਕ ਮੈਨੇਜਰ ਰਿਹਾ ਅਤੇ ਅੰਤ ਵਿੱਚ ਉਸਨੇ 1957 ਵਿੱਚ ਇੱਕ ਲੈਕਚਰਾਰ ਦੇ ਤੌਰ ਤੇ ਅਸਾਮ ਇੰਜੀਨੀਅਰਿੰਗ ਕਾਲਜ, ਗੁਹਾਟੀ ਵਿੱਚ ਆਪਣਾ ਅਧਿਆਪਨ ਕੈਰੀਅਰ ਦੁਬਾਰਾ ਸ਼ੁਰੂ ਕੀਤਾ। ਅਤੇ ਉਹ 1982 ਵਿਚ ਗਣਿਤ ਦੇ ਪ੍ਰੋਫੈਸਰ ਵਜੋਂ ਰਿਟਾਇਰ ਹੋਇਆ ਸੀ।  

29 ਫਰਵਰੀ 2008 ਨੂੰ ਗੁਹਾਟੀ ਦੇ ਇੱਕ ਹਸਪਤਾਲ ਵਿੱਚ ਉਸਦੀ ਮੌਤ ਹੋ ਗਈ। Noted litterateur Sheelabhadra dead, The Assam Tribune, 1 March 2008, Guwahati 

 ਸਾਹਿਤਕ ਰਚਨਾ 
ਮਧੂਪੁਰ ਅਰੂ ਤਰੰਗਣੀ, ਅਗੋਮਨੀਰ ਘਾਟ, ਅਨਾਹਤਗੁਰੀ, ਅਬੀਚਿੰਨਾ, ਪ੍ਰਚੀਰ, ਗੋਧੁਲੀ ਅਤੇ ਅਨੁਸੰਧਾਨ (ਸਾਰੇ ਨਾਵਲ) ਅਤੇ ਬਾਸਤਾਬ, ਬੀਰ ਸੈਨਿਕ, ਸਮੂਦਰਤੀਰ, ਤਰੁਆ ਕੜਮ, ਪ੍ਰਤੀਕਸ਼ਾ, ਉੱਤਰਨ, ਮੇਜ਼ਾਜ਼, ਸ਼ੀਲਾਭਦਰ ਕੁਰਿਆ ਗਲਪਾ, ਨਿਰਬਾਚੀਤਾ ਗਲਪਾ, ਮਧੁਪੁਰਰ ਮਧੁਕਰ, ਅਨਿਆ ਏਕ ਮਧੁਪੁਰ, ਉੱਤਰ ਨਈ, ਦਯਿਤਾ ਅਰੂ ਅਨਯਾਨਿਆ ਗਲਪਾ, ਬਿਸਵਾਸ ਅਰੂ ਅਨੰਨਿਆ ਗਲਪਾ, ਲਗੇਰੀਆ ਅਤੇ ਹੋਰ ਕਈ ਛੋਟੀਆਂ ਕਹਾਣੀਆਂ ਦੇ ਸੰਗ੍ਰਹਿ ਦੱਤਾ ਚੌਧਰੀ ਦੀਆਂ ਵੱਡੀਆਂ ਸਾਹਿਤਕ ਰਚਨਾਵਾਂ ਹਨ। ਉਸ ਦੀਆਂ ਕਈ ਸਾਹਿਤਕ ਰਚਨਾਵਾਂ ਦਾ ਹਿੰਦੀ, ਬੰਗਾਲੀ, ਪੰਜਾਬੀ, ਤੇਲਗੂ ਅਤੇ ਉੜੀਆ ਵਿੱਚ ਨੈਸ਼ਨਲ ਬੁੱਕ ਟਰੱਸਟ, ਸਾਹਿਤ ਅਕਾਦਮੀ ਅਤੇ ਭਾਰਤੀ ਗਿਆਨਪੀਠ ਦੁਆਰਾ ਅਨੁਵਾਦ ਕੀਤਾ ਗਿਆ ਹੈ। ਸਮ੍ਰਿਤੀਚਰਨ ਉਸ ਦੀ ਸਵੈ-ਜੀਵਨੀ ਹੈ।   

 ਇਨਾਮ ਅਤੇ ਸਨਮਾਨ 
ਦੱਤਾ ਚੌਧਰੀ ਨੂੰ 1994 ਵਿੱਚ ਆਸਾਮੀ ਵਿੱਚ ਉਸ ਦੇ ਕਹਾਣੀ ਸੰਗ੍ਰਹਿ, ਮਧੂਪੁਰ ਬਹੁਦੁਰ  ਲਈ ਸਨਮਾਨਿਤ ਕੀਤਾ ਗਿਆ ਸੀ।Sahitya Akademy Award Winners List of Akademi Award winners for Assamese enotes.com List of Sahitya Akademi Award winners ਉਸ ਨੂੰ 2001 'ਚ ਅਸਾਮ ਵੈਲੀ ਸਾਹਿਤਕ ਪੁਰਸਕਾਰ, 1990' ਚ ਭਾਰਤੀ ਭਾਸ਼ਾ ਪ੍ਰੀਸ਼ਦ ਐਵਾਰਡ ਅਤੇ ਉਸੇ ਸਾਲ ਅਸਾਮ ਪਬਲੀਕੇਸ਼ਨ ਬੋਰਡ ਐਵਾਰਡ ਨਾਲ ਸਨਮਾਨਿਤ ਕੀਤਾ ਗਿਆ।  

 ਹਵਾਲੇ 

 ਬਾਹਰੀ ਲਿੰਕ 

 ਰੇਬਾਤੀ ਮੋਹਨ ਦੱਤਾ ਚੌਧਰੀ ਪ੍ਰੋਫਾਈਲ  
ਸ਼੍ਰੇਣੀ:ਭਾਰਤੀ ਪੁਰਸ਼ ਨਾਵਲਕਾਰ
ਸ਼੍ਰੇਣੀ:ਮੌਤ 2008
ਸ਼੍ਰੇਣੀ:ਜਨਮ 1924